கேள்வி: வேல்சு கால்பந்துச் சங்கம் என்பது என்ன?
பதில்: வேல்சு கால்பந்துச் சங்கம் (Football Association of Wales, , எஃப்ஏடபிள்யூ (FAW)), வேல்ஸ் நாட்டில் சங்கக் கால்பந்து நிர்வகிக்கும் மேலாண்மை அமைப்பாகும். இச்சங்கம் ஐரோப்பிய கால்பந்து சங்கங்களின் ஒன்றியம், பன்னாட்டுக் கால்பந்து சங்கங்களின் கூட்டமைப்பு மற்றும் பன்னாட்டுக் கால்பந்துச் சங்க வாரியம் ஆகியவற்றில் உறுப்பினராக உள்ளது. 1876-ஆம் ஆண்டில் தோற்றுவிக்கப்பட்ட இச்சங்கம், உலகிலேயே மூன்றாவது மிகப் பழைய கால்பந்துச் சங்கம் ஆகும். உலகளவில் காற்பந்தாட்ட விதிமுறைகளை நிர்ணயிக்கும் பன்னாட்டுக் கால்பந்துச் சங்க வாரியம் உறுப்பினராக இருக்கும் நான்கு தேசிய கால்பந்துச் சங்கங்களில் ஒன்றாகும்; மற்றவை, கால்பந்துச் சங்கம், இசுக்கொட்லாந்து கால்பந்துச் சங்கம், அயர்லாந்து கால்பந்துச் சங்கம் மற்றும் பன்னாட்டுக் கால்பந்து சங்கங்களின் கூட்டமைப்பு. இந்த நான்கு நாடுகளும் ஐக்கிய இராச்சியம்த்தின் உறுப்பு நாடுகளாகும். வேல்சு தேசிய காற்பந்து அணியைத் தேர்ந்தெடுத்து நிர்வகிப்பது இச்சங்கத்தின் முக்கியப் பணிகளில் ஒன்றாகும்.